*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzat Képviselő-testületének 2024. szeptember 18-án

15 órakor megtartandó ülésére

Döntés a BSE Karate Szakosztály 2024. évi kiegészítő támogatásáról

|  |
| --- |
| **Előterjesztő:** Dr. Bozsolik Róbert polgármester  **Készítette** : Takaróné dr. Mihó Beatrix mb.hatósági irodavezető    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság 2024.09.17. |

**Tisztelt Képviselő-testület!**

A Bátaszéki Sport Egyesület elnöke, Nagy Ákos kérelemmel fordult Bátaszék Város Önkormányzat Képviselő-testületéhez.

**Az egyesület elnöke azt kéri a képviselő-testülettől, hogy 500.000 Ft-tal támogassa a BSE Karate Szakosztály ifjú tehetségének, Hefner Zsófia korosztályos magyar válogatott sportolónak felkészülését és világversenyen való részvételét.**

Hefner Zsófia egy kivételes képességű sportoló. A kivételes játékintelligencia, a küzdeni tudás, az alkalmazkodóképesség, az értelmi érettég és talpraesettég nagyon hamar a korosztálya fölé emelte. 2019-ben – tízévesen - már a magyar delegáció legeredményesebb versenyzője volt a hazai rendezésű Wado-Kai Európa bajnokságon, és a Covid időszakban alakult Magyar Karate Ligát is ő nyerte. Ezt követően gyakorlatilag majdnem minden versenyről éremmel tért haza. Sem a BSE, sem a hazai Wado-ryu stílus karate életben nem volt még olyan, hogy valaki három különböző korosztályban képes a dobogó legmagasabb fokára kerülni. Zsófinak sikerült idehaza, Macedóniában és Belgiumban is. 2022-23 táján már a Magyar Karate Szakszövetség korosztályos válogatottjának edzői is felfigyeltek Zsófi eredményeire és kivételes adottságaira, így elkezdődött a válogatottal való komolyabb együttműködés is. 2024 elején – a 2023-as kvalifikációs évadban – még túl fiatalnak bizonyult, hogy a grúziai korosztályos EB-re kijusson, de onnantól abszolút reális cél volt a 2024. évi korosztályos világbajnokságra való kvalifikáció. A korosztályos válogatott – érthető módon – a közelben lévő legerősebb tavaszi nemzetközi versenyeket jelölte ki kvalifikációs programnak. Szlovák Open, Szófia Open, Ausztria Junior Open és pontegyenlőség esetén a WKF Magyar Bajnokság. Zsófi tehetségét és elszántságát bizonyítja, hogy mindhárom versenyen döntőbe került. Pozsonyban második, Szófiában első, Sazlburgban második helyen végzett és minden kétséget eloszlatva a Magyar Bajnokságon is ő került a dobogó legmagasabb fokára. A hazai teljes korosztályos kvalifikációban, melynek többszáz sportoló vágott neki, Zsófi volt a harmadik aki a legtöbb pontot gyűjtötte. Ezzel az eredményével **a WKF Korosztályos Válogatott kadet -47 kg-os leány mezőnyben ő képviseli Magyarországot a 2024. október 8-13-i Olaszországi, Velencében megrendezésre kerülő WKF Korosztályos Világbajnokságon.** Soha előtte vidéki sportolónak ez nem sikerült.

A versenyre való felkészülés és kijutás is jelentős költségekkel jár.

Kérjük a T. Képviselő-testületet az alábbi határozati javalat elfogadására:

**H a t á r o z a t i j a v a s l a t :**

**a Bátaszéki Sport Egyesület 2024. évi kiegészítő támogatására**

Bátaszék Város Önkormányzatának Képviselő-testülete

1. a Bátaszéki Sport Egyesület (7140 Bátaszék, Szabadság u. 4., adószám:19952819-1-17) 500.000 Ft kiegészítő támogatásban részesíti, Hefner Zsófia világbajnokságon való részvételéhez való hozzájárulásként;
2. a támogatás összegét a 2024. évi költségvetés általános tartalék kerete terhére biztosítja;
3. felhatalmazza a polgármestert a támogatási szerződés aláírására.

*Határidő*: 2024. szeptember 30.

*Felelős*: Dr. Firle-Paksi Anna aljegyző

(a határozat megküldéséért)

*Határozatról értesül:* Bátaszéki Sport Egyesület

Bátaszéki KÖH Pénzügyi Iroda

irattár